
1. [bookmark: _Toc163741202][bookmark: _Toc164366587][bookmark: _Toc193803260][bookmark: _Ref39666794][bookmark: _Ref39666796][bookmark: _Toc48053171]Bendra informacija 
1.1. Perkančioji organizacija – Lietuvos kalėjimų tarnyba, juridinio asmens kodas 288697120, adresas L. Sapiegos g. 1, 10312 Vilnius. Perkančioji organizacija yra PVM mokėtoja.
1.2. [bookmark: _Hlk196252100]Pirkimas neatliekamas naudojantis centralizuotų pirkimų (toliau – CPO) katalogu, nes tokių darbų CPO kataloge nėra.  
1.3. Pirkimo procedūras vykdys pirkimo organizatorius. Perkančiosios organizacijos įgaliotas asmuo palaikyti tiesioginį ryšį su tiekėjais ir gauti iš jų pranešimus, susijusius su procedūromis – Viešųjų pirkimų skyriaus vyriausioji specialistė Deimantė Venienė, tel. +370 659 07065, el. paštas deimante.veniene@kalejimai.lt.  
1.4. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo 15¹ ir 21 punktuose nustatytais minimaliais aplinkos apsaugos kriterijais:
1. Darbams naudojami plastikiniai (PVC) langai ir lauko įstiklintos durys turi atitikti šiuos minimalius aplinkos apsaugos kriterijus:
1.1. visose plastikinėse detalėse, kurių masė ≥ 50 g, švino ar kadmio junginių kiekis neturi viršyti 100 ppm;
1.2. visos plastikinės detalės, kurių masė ≥ 50 g, turi būti paženklintos pagal LST EN ISO 11469 arba lygiavertį standartą;
1.3. produkte neturi būti naudojamas poveikį šiltnamio efektui darantis dujų užpildas, kurio globalinio šiltėjimo potencialas (GWP) > 5 per 100 metų laikotarpį;
1.4. produktas, naudojamas normaliomis naudojimo sąlygomis, neturi išskirti pavojingų cheminių medžiagų, kaip nustatyta Tvarkos aprašo 2 priedo XIII skyriaus 21.5 papunktyje.
2.	Darbams naudojama mažoji statybinė technika (<45 kW galios), jeigu ji naudojama atliekant Darbus, turi būti varoma elektra arba atitikti V etapo vidaus degimo variklių tipo reikalavimus, nustatytus Reglamente (ES) 2016/1628.
3.	Rangovas įsipareigoja vykdyti darbus naudojant statybines medžiagas ir produktus, atitinkančius aukščiau nustatytus minimalius aplinkos apsaugos kriterijus. 
4.Sutarties vykdymo metu, prieš panaudojant konkrečius langus ir lauko įstiklintas duris darbams, Rangovas turi pateikti užsakovui gamintojo ir (ar) tiekėjo deklaracijas, gamintojo techninius dokumentus, ekologinio ženklo sertifikatą, bandymų dokumentus ar kitus lygiaverčius įrodymus, patvirtinančius atitinkamų gaminių atitiktį nustatytiems aplinkos apsaugos kriterijams.
5. Prieš montuodamas langus ir lauko įstikliontas duris, Rangovas privalo pateikti Užsakovui  nurodytus dokumentus, pagrindžiančius numatomų naudoti langų ir lauko įstiklintų durų atitiktį nustatytiems minimaliems aplinkos apsaugos kriterijams, ir suderinti jų naudojimą su Užsakovu. Užsakovas turi teisę atsisakyti suderinti langų, lauko įstiklintų durų naudojimą, jeigu pateikti dokumentai nepatvirtina jų atitikties  sutartyje nustatytiems reikalavimams arba jeigu Rangovas nepateikia reikalaujamų įrodymų. Tokiu atveju Rangovas privalo pateikti reikalavimus atitinkančius įrodymus arba pasiūlyti kitus visus sutartyje nustatytus reikalavimus atitinkančius gaminius.
1.5. Bendrosios pirkimo sąlygos yra neatskiriama šių pirkimo sąlygų dalis.
1.6. Tiekėjai ir (ar) jo įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose.
[bookmark: _Toc163741203][bookmark: _Toc164366588][bookmark: _Toc193803261]1.7. Gavęs konkretų Užsakovo užsakymą dėl langų ir (ar) durų tiekimo su montavimu, Tiekėjas, prieš pradėdamas gaminių gamybą, privalo suderintu laiku apžiūrėti objektą, kuriame bus montuojami gaminiai, įvertinti faktinius angų matmenis, jų būklę ir kitas montavimo sąlygas bei patikslinti gaminių matmenis ir kitus gamybai bei montavimui būtinus duomenis.
2. [bookmark: _Hlk193702089]Pirkimo objektas
[bookmark: _Hlk166499387]2.1. Pirkimo objektas – Plastikinių langų, durų gamyba su montavimu. Darbų apimtys ir reikalavimai nustatyti specialiųjų pirkimo sąlygų 2 priede „Plastikinių langų, durų gamybos su montavimu techninė specifikacija“ (toliau – Techninė specifikacija). 
2.2. Pirkimo objektas į dalis neskaidomas. Tiekėjai privalo pateikti pasiūlymą visai pirkimo objekto  apimčiai. Pirkimo objekto apimtys, reikalavimai ir techninė specifikacija apibrėžti specialiųjų pirkimo sąlygų 2 priede – Techninėje specifikacijoje. 
2.3. Maksimali planuojamos sudaryti sutarties vertė (didžiausia pirkimui skiriamų lėšų suma) yra 165289,26 Eur be PVM / 200 000,00 Eur su PVM.
2.4. Sutarčiai taikoma fiksuoto įkainio kainodara.
2.5. Jei pasiūlyme bus nurodyta darbų kaina, kuri viršys specialiųjų pirkimo sąlygų 2.3 papunktyje perkančiosios organizacijos nustatytą maksimalią planuojamos sudaryti sutarties kainą Eur su PVM, toks pasiūlymas bus atmestas dėl per didelės, perkančiajai organizacijai nepriimtinos kainos. 
[bookmark: _Toc163741205][bookmark: _Toc164366589]2.6. Jeigu apibūdinant pirkimo objektą Techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.7. Jeigu apibūdinant pirkimo objektą Techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

3. [bookmark: _Toc193803262]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai
            3.1. Pirkime taikomas VPĮ 46 straipsnio 21 dalyje nustatytas tiekėjo pašalinimo pagrindas.
            3.2. Tiekėjams nenustatomi kvalifikacijos reikalavimai.
            3.3. Perkančioji organizacija nenustato kitų tiekėjo pašalinimo pagrindų bei nereikalauja, kad tiekėjas laikytųsi kokybės vadybos sistemos ir (arba) aplinkos apsaugos vadybos sistemos standartų.
 
[bookmark: _Toc163741206][bookmark: _Toc164366590][bookmark: _Toc193803263][bookmark: _Hlk193702214]4. Reikalavimai, susiję su nacionaliniu saugumu 
[bookmark: _Hlk163739842]4.1. Reikalavimai, susiję su nacionaliniu saugumu netaikomi.

[bookmark: _Toc193803264]5. Specialieji reikalavimai pasiūlymų rengimui ir pateikimui
5.1. CVP IS pasiūlymo lango eilutėje „Prisegti dokumentus“ pateikiamas tiekėjo pasirašytas pasiūlymas (jeigu pasiūlymą pateikia ne tiekėjo vadovas, turi būti pateiktas įgaliojimas ar kitas dokumentas, suteikiantis teisę pateikti ir (ar) pasirašyti pasiūlymą bei kitus dokumentus, kopija) parengtas pagal specialiųjų sąlygų 1 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
5.2. Pasiūlymas gali būti pasirašytas fiziniu arba kvalifikuotu elektroniniu parašu. Pasiūlymas gali būti pasirašytas elektroniniu parašu, tačiau CVP IS nėra galimybės elektroniniu parašu pasirašyti pačioje sistemoje. Tiekėjas pasiūlymą turės pasirašyti el. parašu kitomis elektroninėmis priemonėmis ir į CVP IS įkelti jau pasirašytą pasiūlymą. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą (vertimas turi būti patvirtintas vertimą atlikusio asmens parašu). 
5.4. Bendra pasiūlymo kaina su PVM turi būti nurodoma dviejų skaitmenų po kablelio tikslumu. 
5.5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 
5.6. Visi terminai nurodyti specialiųjų pirkimo sąlygų 4 priede „Terminai“.

[bookmark: _Toc163741208][bookmark: _Toc164366593][bookmark: _Toc193803265][bookmark: _Toc147739116]6. Pasiūlymo galiojimo užtikrinimas
6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.
[bookmark: _Toc15392775][bookmark: _Toc163741209][bookmark: _Toc164366594]
[bookmark: _Toc193803266]7. Pasiūlymų vertinimas
7.1. Susipažinimas su pasiūlymais vyks praėjus ne mažiau kaip 30 min. nuo skelbime apie pirkimą nurodyto pasiūlymo pateikimo termino.
7.2. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 1 priede „Pasiūlymo forma“.
7.3. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc163741210][bookmark: _Toc164366595][bookmark: _Toc193803267]8. Sutarties sudarymas
8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 5 priede „Sutarties projektas“. 


___________________

                                                                                                                  Specialiųjų pirkimo sąlygų 
1 priedas 

(Pasiūlymo forma)

PASIŪLYMAS
PLASTIKINIŲ LANGŲ, DURŲ GAMYBOS SU MONTAVIMU PIRKIMUI


Lietuvos kalėjimų tarnybai
Teikiama CVP IS priemonėmis

1. INFORMACIJA APIE TIEKĖJĄ
1 lentelė
	Tiekėjo arba ūkio subjektų grupės narių pavadinimas (-ai)
	

	Tiekėjo arba ūkio subjektų grupės narių juridinio asmens kodas (-ai) (tuo atveju, jei pasiūlymą teikia fizinis asmuo - verslo pažymėjimo Nr. ar pan.), adresas (-ai)
	

	Ūkio subjektų grupės narys, atstovaujantis grupei (pildoma, jei pasiūlymą teikia ūkio subjektų grupė)
	

	Už pasiūlymą atsakingo asmens pareigos, vardas, pavardė, tel. Nr., el. paštas
	

	Užsienio šalies tiekėjo PVM kodas (pildoma, jei pasiūlymą teikia užsienio šalies tiekėjas)
	

	Lietuvos tiekėjo PVM kodas
	


[bookmark: _Toc329443227]
2. INFORMACIJA APIE SUBTIEKĖJUS, TREČIUOSIUS ASMENIS
[bookmark: _Hlk68884625](pildoma, jei tiekėjas pirkimo sutarties vykdymui ketina pasitelkti subtiekėją (-us) pirkimo sutarties vykdymui; ketina naudotis trečiųjų asmenų priemonėmis) 

2 lentelė
	Subtiekėjo (-ų) pavadinimas (-ai), juridinio asmens kodas (-ai)
	

	Subtiekėjo (-ų) adresas (-ai) 
	

	Įsipareigojimai, kuriems ketinama pasitelkti subtiekėją (-us)
	

	Įsipareigojimų dalis (procentais), kuriai ketinama pasitelkti subtiekėją (-us)
	

	Tretieji asmenys ir priemonės, kuriomis ketinama naudotis (Bendrųjų pirkimo sąlygų 6.5 p.)
	


3. PASIŪLYMO KAINA

Mes siūlome šiuos darbus, pilnai atitinkančius techninėje specifikacijoje nurodytus reikalavimus:
                                                                                                                                       3 lentelė
	Eil. Nr.
	Darbų pavadinimas
	Preliminarus kiekis m2
	Vieneto įkainis, Eur be PVM
	Kaina, Eur be PVM (3x4)

	1
	2
	3
	4
	5

	1.
	Plastikinis langas (varstomas):
Langas iš PVC profilio: storis ne mažesnis kaip 70 mm, ne mažiau kaip 5 kamerų, armuotas visu perimetru cinkuoto plieno profiliais. PVC profilio matomų išorinių sienelių storis ne mažesnis kaip 2,8 mm, nematomų išorinių sienelių storis ne mažesnis kaip 2,5 mm. Profiliams negali būti naudojami švino pagrindu pagaminti stabilizatoriai. Lango šilumos perdavimo koeficientas UW ≤ 1,3 W/(m²K). Spalva – balta. Lango konstrukcija, varstymo kryptis, matmenys – pagal užsakovo eskizą. Stiklo paketas 1 kameros.
	






305
	
	

	2.
	Plastikinis langas (nevarstomas):
Langas iš PVC profilio: storis ne mažesnis kaip 70 mm, ne mažiau kaip 5 kamerų, armuotas visu perimetru cinkuoto plieno profiliais. PVC profilio matomų išorinių sienelių storis ne mažesnis kaip 2,8 mm, nematomų išorinių sienelių storis ne mažesnis kaip 2,5 mm. Profiliams negali būti naudojami švino pagrindu pagaminti stabilizatoriai. Lango šilumos perdavimo koeficientas UW ≤ 1,3 W/(m²K). Spalva – balta. Lango konstrukcija, matmenys – pagal užsakovo eskizą. Stiklo paketas 1 kameros
	






146
	
	

	3.
	Plastikinis langas (nevarstomas) su tamsintu stiklo paketu:
Langas iš PVC profilio: su tamsintu stiklo paketu, storis ne mažesnis kaip 70 mm, ne mažiau kaip 5 kamerų, armuotas visu perimetru cinkuoto plieno profiliais. PVC profilio matomų išorinių sienelių storis ne mažesnis kaip 2,8 mm, nematomų išorinių sienelių storis ne mažesnis kaip 2,5 mm. Profiliams negali būti naudojami švino pagrindu pagaminti stabilizatoriai. Lango šilumos perdavimo koeficientas Uw ≤ 1,3 W/(m²K). Spalva – balta. Lango konstrukcija, matmenys – pagal užsakovo eskizą. Stiklo paketas 1 kameros
	




27
	
	

	4.
	Plastikinis langas (nevarstomas) su reflektiniu stiklo paketu:
Langas iš PVC profilio: su reflektiniu stiklo paketu, storis ne mažesnis kaip 70 mm, ne mažiau kaip 5 kamerų, armuotas visu perimetru cinkuoto plieno profiliais. PVC profilio matomų išorinių sienelių storis ne mažesnis kaip 2,8 mm, nematomų išorinių sienelių storis ne mažesnis kaip 2,5 mm. Profiliams negali būti naudojami švino pagrindu pagaminti stabilizatoriai. Lango šilumos perdavimo koeficientas Uw ≤ 1,3 W/(m²K). Spalva – balta. Lango konstrukcija, matmenys – pagal užsakovo eskizą. 
Stiklo paketas 1 kameros, su montavimu.
	








23
	
	

	5.
	Plastikinės lauko durys su stiklo paketu:
Durys iš PVC profilio: ne mažiau kaip 5 kamerų, profilio storis ne mažesnis kaip 70 mm; su stiklo paketu. Durų šilumos perdavimo koeficientas Ud ≤ 1,5 W/(m²K).. Spalva – balta. 
Durų konstrukcija, varstymo kryptis, matmenys – pagal užsakovo eskizą. Stiklo paketas 1 kameros.
	



34
	
	

	6.
	Plastikinės lauko durys su užpildu:
Durys iš PVC profilio: ne mažiau kaip 5 kamerų, storis ne mažesnis kaip 70 mm; su termoizoliaciniu užpildu. Užpildo storis ne mažesnis kaip 24 mm. Durų šilumos perdavimo koeficientas Ud ≤ 1,5 W/(m²K). Spalva – balta. Durų konstrukcija, varstymo kryptis, matmenys – pagal užsakovo eskizą.
	


32
	
	

	7.
	Plastikinės vidinės durys su stiklo paketu:
Durys iš PVC profilio: su stiklo paketu, ne mažiau kaip 5 kamerų, armuotas cinkuoto plieno profiliais. Profiliams negali būti naudojami švino pagrindu pagaminti stabilizatoriai; su stiklo paketu. Užraktas metalinis. Spalva – balta. Durų konstrukcija, varstymo kryptis, matmenys – pagal užsakovo eskizą. Stiklo paketas 1 kameros.
	




60
	
	

	8.
	Plastikinės vidinės durys su užpildu:
Durys iš PVC profilio: su užpildu, ne mažiau kaip 5 kamerų, armuotas cinkuoto plieno profiliais. Profiliams negali būti naudojami švino pagrindu pagaminti stabilizatoriai. Užpildas – ne mažesnio kaip 24 mm storio. Užraktas metalinis. Spalva – balta. Durų konstrukcija, varstymo kryptis, matmenys – pagal užsakovo eskizą. Plastikinės vidinės durys.
	




90
	
	

	                                                                                   Viso kaina, Eur be PVM
	

	 PVM (tarifas) suma
	

	Viso kaina, Eur su PVM
	



Pasiūlymo kaina Eur su PVM bus naudojama tik pasiūlymams palyginti ir laimėtojo nustatymui.
Darbai bus perkami pagal poreikį, pagal nurodytą įkainį. Jei pasiūlymo kaina viršys maksimalią 165289,26 Eur be PVM / 200 000,00 Eur su PVM sutarties kainą, tiekėjo pasiūlymas bus atmestas dėl per didelės, perkančiajai organizacijai nepriimtinos kainos.
Pasiūlymo kaina Eur su PVM nurodoma suapvalinta, paliekant ne daugiau kaip du skaitmenis po kablelio. Į pasiūlymo kainą/įkainį įskaičiuotos visos išlaidos ir visi mokesčiai, taip pat ir PVM. (Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka.) Jei tiekėjas yra ne PVM mokėtojas, turi apie tai nurodyti pasiūlyme, nurodant teisinį pagrindą. Tiekėjas turi įvertinti ar sutarties vykdymo metu netaps PVM mokėtoju. Jei tiekėjas vykdydamas sutartį taps PVM mokėtoju, pasiūlyme turi nurodyti kainą su PVM. 
Jei pasiūlymą teikia užsienio tiekėjas iš ES šalių, jis nurodo savo PVM mokėtojo kodą (savo šalyje)_______________________. Bus vertinama galutinė darbų kaina/įkainis, pagal kurią perkančioji organizacija atsiskaitys už atliktus darbus, įskaitant visus mokesčius ir išlaidas.

4. INFORMACIJA APIE DARBUS 

Patvirtiname, kad siūlomi atlikti darbai visiškai atitinka specialiųjų pirkimo sąlygų 2 priede – Techninėje specifikacijoje nustatytus reikalavimus (pabraukti Taip arba Ne): 

	Taip
	Ne




5. INFORMACIJA DĖL ATITIKTIES NUSTATYTIEMS APLINKOS APSAUGOS KRITERIJAMS
                                                                                                                                 4 lentelė
	Aplinkos apsaugos kriterijai
	Tiekėjas įsipareigoja laikytis šių nustatytų aplinkos apsaugos kriterijų

	Aplinkos apaugos kriterijai nustatyti specialiųjų pirkimo sąlygų 5 priede pateikto Sutarties projekto 6.1.18 papunktyje.
	pabraukti variantą TAIP/NE





6. INFORMACIJA DĖL ATITIKTIES TIEKĖJO PAŠALINIMO PAGRINDUI
                                                                                                                             5 lentelė
	Ar tiekėjui, ūkio subjektų grupės nariui, ūkio subjektui (-ams), kurio (-ių) pajėgumais remiamasi, yra taikoma sąlyga, kad jis (-ie) yra neatlikęs (-ę) jam (-iems) paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (VPĮ 46 straipsnio 2¹ dalis).
	

Taip/Ne





7. SU PASIŪLYMU PATEIKIAMI DOKUMENTAI
                                                                                                                                     6 lentelė
	[bookmark: _Hlk193794132]Eil. Nr.
	Dokumento pavadinimas
	Lapų skaičius

	1.
	
	

	
	
	



8. KONFIDENCIALI INFORMACIJA

(pildyti tuomet, jei bus pateikta konfidenciali informacija. tiekėjas negali nurodyti, kad konfidenciali yra pasiūlymo kaina/įkainis arba, kad visas pasiūlymas yra konfidencialus. Jei tiekėjas lentelės neužpildo arba ją išbraukia, laikoma kad pasiūlyme konfidencialios informacijos nėra)
                                                                         
                                                                                                                                  7 lentelė
	Eil. Nr.
	Pateikto dokumento pavadinimas

	1.
	

	
	



Pasirašydamas šį pasiūlymą, tvirtintu, kad:
1) pasiūlymas galioja specialiųjų pirkimo sąlygų 4 priede „Terminai“ nurodytą terminą;
2) sutinku su visomis bendrosiose ir specialiosiose skelbiamos apklausos sąlygose nustatytomis sąlygomis;
3) į pasiūlymo kainą/įkainį įskaičiuotos visos sutarties vykdymo išlaidos pagal Perkančiosios organizacijos taikomą fiksuoto įkainio kainodarą ir kad mes prisiimame riziką už visas išlaidas, kurias teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą/įkainį;
4) pasiūlyme pateikti duomenys yra tikri.

_______________________________________________________
(Tiekėjas arba jo įgalioto asmens vardas, pavardė, parašas)
___________________


Specialiųjų pirkimo sąlygų 
2 priedas 


PLASTIKINIŲ LANGŲ, DURŲ GAMYBOS SU MONTAVIMU DARBŲ TECHNINĖ SPECIFIKACIJA 
Pateikiamas atskiras docx tipo failas 
______________________ 



                                                                                                                          Specialiųjų pirkimo sąlygų 
3 priedas 

PASIŪLYMŲ VERTINIMO KRITERIJAI IR SĄLYGOS

1. Ekonomiškai naudingiausias pasiūlymas išrenkamas pagal kainą. 
2. Pirkimo metu perkančioji organizacija su tiekėjais nesiderės.
3. Perkančioji organizacija vertins tik tą pasiūlymą, kuris nustatomas kaip galimas laimėtojas. Jeigu kelių pateiktų pasiūlymų ekonominis naudingumas yra vienodas, vertinamas to tiekėjo  pasiūlymas, kurio pasiūlymas CVP IS priemonėmis pateiktas anksčiausiai. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta Mažos vertės pirkimų tvarkos aprašo, patvirtinto Viešųjų pirkimų tarnybos  direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (toliau – Aprašas) 24.3.14 punkte, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. Jei galimo laimėtojo pasiūlymas atitinka pirkimo dokumentuose nustatytus reikalavimus, kitų tiekėjų pasiūlymai nėra išsamiai vertinami.  
4. Pasiūlymų vertinimo metu perkančioji organizacija:
4.1.  tikrina, ar galimo laimėtojo pasiūlymas atitinka bendrųjų ir specialiųjų pirkimo sąlygų reikalavimus, nesusijusius su technine specifikacija;
4.2.  tikrina, ar galimo laimėtojo siūlomas pirkimo objektas atitinka specialiųjų pirkimo sąlygų 2 priede „Techninė specifikacija“ nustatytus reikalavimus;
4.3. tikrina, ar galimo laimėtojo pasiūlyme nėra nurodytos kainos/įkainio apskaičiavimo klaidų;
4.4. tikrina, ar tiekėjo pasiūlymo kaina nėra per didelė ir perkančiajai organizacijai nepriimtina; 
4.5. tikrina, ar galimo laimėtojo pasiūlyme nurodyta kaina neatrodo neįprastai maža.
5. Jeigu galimas laimėtojas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti galimo laimėtojo šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis[footnoteRef:2]. [2:  Pasiūlymų patikslinimo, papildymo ar paaiškinimo taisyklės, patvirtintos VPT direktoriaus 2022 m. gruodžio 30 d. įsakymu Nr. 1S-240 „Dėl Pasiūlymų patikslinimo, papildymo ar paaiškinimo taisyklių patvirtinimo“.] 

6. Perkančioji organizacija gali prašyti galimo laimėtojo patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti įkainių Eur be PVM arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
7. Jeigu galimo laimėtojo pasiūlyme nurodyta kaina atrodo neįprastai maža, perkančioji organizacija prašo galimo laimėtojo ją  pagrįsti, vadovaujantis VPĮ 57 straipsnio 2 dalies nuostatomis.
8. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo galimo laimėtojo per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotų darbų įkainių Eur be PVM.
9. Sudaroma pasiūlymų eilė. Į pasiūlymų eilę traukiami visi, išskyrus atmesti, pasiūlymai. Pranešime tiekėjams apie pasiūlymų eilę pažymimi tiekėjų pasiūlymai, kurie nebuvo įvertinti. 
10. Nustatomas pirkimo laimėtojas. Laimėjusiu gali būti nustatytas toks pasiūlymas, kuris atitinka VPĮ 45 straipsnio 1 dalyje nustatytas sąlygas.
11. Tiekėjas, kurio pasiūlymas nustatytas laimėjęs, kviečiamas sudaryti pirkimo sutarties.



                                                                                                            Specialiųjų pirkimo sąlygų 
4 priedas 

TERMINAI

	Eil.
Nr.
	VEIKSMAS
	DATA/DIENŲ SKAIČIUS/ LAIKAS
(Lietuvos laiku)
	PASTABOS

	1
	Pasiūlymų pateikimo terminas
	Bus nurodytas skelbime apie pirkimą. 
	Perkančioji organizacija turi teisę pratęsti pasiūlymų pateikimo terminą.


	2
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip
	Likus 2 (dviem) darbo dienoms iki pasiūlymų pateikimo termino pabaigos.
	



	3
	Perkančioji organizacija pirkimo dokumentų paaiškinimą, patikslinimą pateikia visiems dalyviams
	Likus ne mažiau kaip 1 (vienai) darbo dienai iki pasiūlymų pateikimo termino pabaigos.
	Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. 


	4
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 30 (trisdešimt) minučių po galutinių pasiūlymų pateikimo termino pabaigos
	

	5
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip
	60 (šešiasdešimt) dienų nuo pasiūlymų pateikimo galutinio termino pabaigos. 
	

	6
	Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per
	3 (tris) darbo dienas nuo sprendimo priėmimo dienos
	

	7
	Dalyvis turi teisę pateikti pretenziją  perkančiajai organizacijai, pateikti prašymą ar pareikšti ieškinį teismui ne vėliau kaip per
	5 (penkias) darbo dienas nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie  perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiosios organizacijos priimtus sprendimus;

15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. 

	

	8
	 Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per
	6 (šešias) darbo dienas nuo pretenzijos gavimo dienos
	

	9
	Jeigu  perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) 
	per 15 (penkiolika) dienų nuo dienos, kurią  perkančioji organizacija turėjo raštu pranešti apie priimtą sprendimą 
	



__________________

Specialiųjų pirkimo sąlygų 
5 priedas

PLASTIKINIŲ LANGŲ, DURŲ GAMYBOS SU MONTAVIMU
SUTARTIES PROJEKTAS

Pateikiamas atskiras docx tipo failas 
_____________________

